Baltarusijos ginkluotosios pajėgos

Baltarusijos karinės pajėgos sudarytos iš armijos ir oro pajėgų, pavaldžių Baltarusijos Gynybos ministerijai.

Istorija 
Prieš suyrant Tarybų Sąjungai Baltarusijoje buvo dislokuota 180 000 karių, tiesiogiai pavaldžių Maskvos Aukščiausiajai Karinei Vadovybei. 1992 m. Baltarusijoje buvo sukurta gynybos ministerija. Ji pradėjo organizuoti nacionalines ginkluotas pajėgas buvusios tarybinės kariuomenės, pasilikusios Baltarusijos teritorijoje, pagrindu. 1992 m. gegužės mėnesį buvo panaikinta tarybinė Baltarusijos karinė apygarda, o 1993 m. sausio 1 d. visi kariškiai turėjo prisiekti Baltarusijai arba palikti šalį.

Svarbi ginkluotų pajėgų dalis yra 9 tūkst. pasieniečių, vykdančių muitinės kontrolę ir sienos apsaugą.

Po to, kai Baltarusija pasiskelbė neutralia šalimi ir atsisakė branduolinio ginklo, ji susilaiko nuo įstojimo į kokias nors karines sąjungas.

1997 m. ginkluotų pajėgų skaičius buvo 77,5 tūkst. žmonių.

Organizacija 

2007 m. Baltarusijos ginkluotosiose pajėgose buvo 72 400 karių. Planuojama jas sumažinti iki 60 000. Dauguma kareivių yra tikrosios karinės tarnybos, tarnaujantys 12 mėn. (jei su aukštuoju išsilavinimu) arba 18 mėn. (be aukštojo).

Ginkluotąsias pajėgas sudaro trys šakos ir bendri daliniai.

Armija 
Armiją sudaro 29 600 žmonių.

 6-oji gvardijos mechanizuota brigada (Gardinas)
 11-oji gvardijos mechanizuotoji brigada (Slonimas)
 120-oji gvardijos mechanizuotoji brigada (Minskas)
 dvi mechanizuotos mobilizacinės brigados:
 19-oji įrangos saugojimo bazė (Lepelis) yra buvusi 19-oji gvardijos tankų divizija. 2003 m. bazė buvo sustiprinta ne tik papildoma technika, bet motorizuotų šaulių bei tankų batalionais.
 5-oji atskiroji specnazo brigada
 penkios artilerijos brigados
 keturi artilerijos pulkai
 du salvinių raketų mašinų pulkai
 penkios (15-oji, 29-oji, 115-oji, 120-oji ir 302-oji) priešlėktuvinių raketų brigados
 dvi žemė – žemė raketų brigados
 dvi inžinerinės brigados
 inžinerinis pulkas
 8-oji atskiroji branduolinės, biologinės ir cheminės gynybos brigada
 40-tasis atskirasis branduolinės, biologinės ir cheminės gynybos batalionas
 dvi ryšių brigados
 šešios įrangos saugojimo bazės – 50-oji (Brestas), 19-oji, 34-oji ir 37-oji (šios trys – buvusios tankų divizijos), 3-oji ir 28-oji (Baranovičiai).

Keturios įrangos saugojimo bazės – 19-oji, 30-oji, 193-oji ir 8-oji (buvusi 8-oji gvardijos tankų divizija) – panaikintos.

Karinės oro ir oro gynybos pajėgos 
Baltarusijos karinėse oro pajėgose tarnauja apie 18 170 žmonių, jos 2004 m. turėjo 260 kovinių ir mokomųjų lėktuvų, 80 kovinių sraigtasparnių, žemė-oras raketinių sistemų.

Bendri daliniai 
Juose tarnauja 25 170 žmonių. Tarp šių dalinių – Gynybos ministerijos darbuotojai, 72-asis gvardijos mokymo centras.

Vidaus kariuomenė 
Baltarusijos vidaus kariuomenę sudaro:
 trys atskirosios brigados
 septyni atskirieji batalionai.
Visi jie turi atskirą nepriklausomą nuoseklią numeraciją.

Ginkluotė 

Baltarusijos ginkluotosios pajėgų ginkluotė paveldėta iš TSRS laikų. Vakarų ekspertai laiko dalį jos pasenusia.

Baltarusijos armijos tankai yra T-72, T-62 ir T-55, šarvuotieji transporteriai MT-LB, pėstininkų kovos mašinos BMP-2, BMP-1 ir BMD-1, sunkvežimiai GAZ-66 ir KAMAZ-6560.
Karinė aviacija ginkluota MiG-29 ir Su-27 naikintuvais, Su-24 ir Su-25 bombonešiais, sraigtasparniais Mi-8, Mi-24 ir Lenkijos gamintais Mi-2. 2005 m. gruodį Baltarusija nusipirko 10 reaktyvinių mokomųjų lėktuvų L-39 iš Ukrainos. Buvo skelbta, kad pirks 18 naudotų Su-30K naikintuvų.
2006 m. iš Rusijos įsigijo 4 baterijas po 6 S-300 priešlėktuvinės gynybos sistemas, skirtas stiprinti NVS oro erdvės gynybą.

Lengvieji ginklai 
 Pistoletai – 9 mm PM Makarov
 Automatai – 5,45 mm AK-74 ir 7,62 mm AKM
 Kulkosvaidžiai:
 lengvieji 7,62 mm RPD ir RPK
 universalieji 7,62 mm PK
 sunkieji 12,7 mm NSV ir DŠK
 Snaiperiniai šautuvai Dragunov SVD
 Prieštankiniai granatsvaidžiai RPG-7
 Stoviniai automatiniai granatsvaidžiai AGS-17
 Stoviniai prieštankiniai granatsvaidžiai SPG-9

Šarvuotosios kovos mašinos

Tankai 
 T-55 – 29 (rezerve)
 T-62 – 170 (rezerve)
 T-72 – 1 465
 T-80 – 92

Šarvuočiai 
 BMD-1 – 154
 BMP-1 – 109
 BMP-2 – 1 164
 BTR-60 – 188
 BTR-70 – 446
 BTR-80 – 194
 MT-LB – 66

Artilerija 
 122 mm salvinės raketų sistemos BM-21 Grad
 122 mm haubicos D-30
 152 mm haubicos D-20
 152 mm patrankos 2A36 Giacint-B
 122 mm savaeigės haubicos 2S1 Gvozdika
 152 mm savaeigės haubicos 2S3 Akacija
 152 mm savaeigės patrankos 2S5 Giacint-S
 120 mm savaeigiai minosvaidžiai 2S9 Nona

Priešlėktuvinės gynybos sistemos 
Savaeigiai raketų kompleksai:
 SA-8 Gecko (9K33 Osa)
 SA-11 Gadfly (9K37 Buk)
 SA-12 Gladiator (9K81 S-300V Antey-300)
 SA-13 Gopher (9K35 Strela-10)

Nuorodos